Občina Kidričevo, Kopališka ulica 14, 2325 Kidričevo, skladno z 52. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18; v nadaljevanju ZSPDSLS-1) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**JAVNO ZBIRANJE PONUDB ZA PRODAJO NEPREMIČNIN**

**1. Naziv in sedež organizatorja javnega zbiranja ponudb**

Občina Kidričevo, Kopališka ulica 14, 2325 Kidričevo

**2. Predmet prodaje**

Predmet prodaje so naslednje nepremičnine:

* parc. št. 991/1, k.o. (425) Lovrenc na Dravskem polju, zemljišče v izmeri 2.379,00 m2, v deležu 1/1;
* parc. št. 992/1, k.o. (425) Lovrenc na Dravskem polju, zemljišče v izmeri 2.693,00 m2, v deležu 1/1 in
* parc. št. 995/1, k.o. (425) Lovrenc na Dravskem polju, zemljišče v izmeri 2.659,00 m2, v deležu 1/1

Nepremičnine so obremenjene s vknjižbami služnosti, in sicer:

* parc. št. 991/1, k.o. (425) Lovrenc na Dravskem polju:

 – pod ID pravice/zaznambe 16011471 je vknjižena stvarna služnost v korist vsakokratnega lastnika nepremičnine parc. št. \*54 k.o. 429 Dragonja vas

– pod ID pravice/zaznambe 16279119 je vknjižena stvarna služnost v korist vsakokratnega lastnika nepremičnine parc. št. \*54 k.o. 429 Dragonja vas in

– pod ID pravice/zaznambe 19401441 je vknjižena neprava stvarna služnost v korist ELES, d.o.o.;

* parc. št. 992/1, k.o. (425) Lovrenc na Dravskem polju:

– pod ID pravice/zaznambe 18481343 je vknjižena neprava stvarna služnost v korist ELES, d.o.o.;

* parc. št. 995/1, k.o. (425) Lovrenc na Dravskem polju:

– pod ID pravice/zaznambe 18747893 je vknjižena neprava stvarna služnost v korist ELES, d.o.o.

**3. Cena in varščina**

**Ponudbena cena ne sme biti nižja od 90.603,00 EUR.**

**Varščina znaša 9.060,30 EUR.**

Najugodnejši ponudnik plača na ponujeno ceno še 22% DDV, saj so nepremičnine opredeljene kot nezazidana stavbna zemljišča.

**3. Komisija, cenilec in izjava skladno z določilom 51/7 člena ZSPDSLS-1**

Postopek javnega zbiranja ponudb bo izvedla komisija v sestavi:

* Damjan Napast, dir. občinske uprave – predsednik
* Mojca Meško, višja svetovalka – članica
* Maja Horvat, višja svetovalka – članica.

Zaradi nepredvidljivih dogodkov se lahko sestava komisije spremeni, o čemer bodo zainteresirani kupci obveščeni.

Za nepremičnine, ki so predmet prodaje, je oceno vrednosti opravila sodna cenilka za strokovno področje gradbeništva – področja gradbeni objekti, gradbeništvo splošno, stavbna zemljišča, visoke gradnje in nepremičnine, mag. Marija Toplak, univ. dipl. inž. grad..

Ponudniki morajo najkasneje pred sklenitvijo pravnega posla podati izjavo o nepovezanosti s člani komisije in cenilcem v smislu, kot ga določa 51/7 člen ZSPDSLS-1, ki kot povezane osebe šteje:

* fizično osebo, ki je s članom komisije ali cenilcem v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije ali cenilcem v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
* fizično osebo, ki je s članom komisije ali cenilcem v odnosu skrbništva ali posvojenca oziroma posvojitelja,
* pravno osebo, v kapitalu katere ima član komisije ali cenilec delež večji od 50 odstotkov in
* drugo osebo, s katerimi je glede na znane okoliščine ali na kakršnem koli pravnem temelju povezana s članom komisije ali cenilcem, tako da zaradi te povezave obstaja dvom o njegovi nepristranskosti pri opravljanju funkcije člana komisije ali cenilca.

V kolikor se sestava komisije zaradi nepredvidenih okoliščin na dan odpiranja ponudb spremeni, poda komisija odločitev o izpolnjevanju pogojev za udeležbo v postopku ter najugodnejšem ponudniku, po prejemu nove izjave najugodnejšega ponudnika ter po potrebi preostalih sodelujočih.

**4. Vrsta pravnega posla in sklenitev pogodbe**

Prodaja nepremičnine. Pogodba mora biti sklenjena v roku 15 dni po pozivu organizatorja javnega zbiranja ponudb.

**5. Najnižja ponudbena cena**

Najnižja ponudbena cena ne sme biti nižja od 90.603,00 EUR pri čemer ponudbena cena predstavlja znesek kupnine brez vključenega 22% DDV, ki ga plača kupec.

Ponudba se odda na obrazcu z vsebino iz priloge 1 te objave.

**6. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu, varščina pa se zadrži kot pogodbena kazen.

**7. Sklenitev pogodbe**

Pogodba bo sklenjena s tistim ponudnikom, ki bo ponudil najvišjo odkupno ceno.

V primeru, da je podanih več ponudb z enako najvišjo odkupno ceno, ima prednost tisti ponudnik, ki je prvi oddal ponudbo.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremičnine bodo prodane po načelu videno - kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmere površin, niti za njihov namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla postopek ustavi.

**8. Višina varščine**

Varščina za predmet prodaje **znaša 9.060,30 EUR.**

Varščina se plača **najkasneje do dne 2.4.2021 do 24.00 ure** na TRR Občine Kidričevo, in sicer:

|  |  |
| --- | --- |
| **Številka TRR:** | **SI56 01245-0100017097** |
| **Naziv:** | **Občina Kidričevo** |
| **Naslov:** |  **Kopališka ulica 14, 2325 Kidričevo** |
| **Referenca oz. sklic:** | **SI12 478-17-2017** |
| **Namen nakazila:** | **Javno zbiranje ponudb 478-1/2021** |

Uspelemu ponudniku se bo vplačana varščina vštela v kupnino, ostalim pa bo brezobrestno vrnjena v roku 30 dni po izboru najugodnejšega ponudnika.

Če najugodnejši ponudnik ne sklene pogodbe ali ne plača kupnine, se varščina zadrži.

**9. Podrobnejši pogoji javnega zbiranja ponudb**

Na javnem zbiranju ponudb lahko sodelujejo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin. Pri javnem zbiranju ponudb kot ponudniki ne morejo sodelovati cenilec in člani komisije ter z njimi povezane osebe v smislu 51/7 člena ZSPDSLS-1.

Ponudnik mora na elektronski naslov: **obcina@kidricevo.si** ali s priporočeno pošiljko na naslov: **Občina Kidričevo, Kopališka ulica 14, 2325 Kidričevo**, z nazivom zadeve »**ponudba v zadevi 478-1/2021**« poslati:

1. izpolnjen, lastnoročno podpisan ali poskeniran obrazec, ki je priloga 1 te objave,
2. potrdilo o plačani varščini ter
3. kopijo osebnega dokumenta (potni list ali osebno izkaznico) - velja za fizične osebe in s.p.-je.

Če je ponudba oddana po elektronski pošti, se šteje, da je pravočasna, če je poslana **najkasneje do 2.4.2021 do 24.00 ure.**

Če je ponudba poslana s priporočeno pošiljko po navadni pošti ali oddana osebno na vložišče organizatorja zbiranja ponudb, se šteje, da je pravočasna, če prispe na naslov organizatorja zbiranja ponudb **najkasneje do 2.4.2021 do 24.00 ure.**

Ponudbe, predložene po izteku roka bodo izločene iz postopka.

Odpiranje ponudb NE BO javno.

Ponudniki bodo o rezultatih zbiranja ponudb obveščeni najkasneje 8 dni po zaključenem zbiranju ponudb.

Ponudniki, ki ne bodo izpolnjevali pogojev iz te točke, bodo po sklepu komisije, ki bo vodila javno zbiranje ponudb, izločeni iz postopka.

**11. Ogled**

Za dodatne informacije v zvezi s predmetom javnega zbiranja ponudb se obrnite na direktorja občinske uprave, Damjana Napasta, telefon 02/799 06 10, e-pošta: obcina@kidricevo.si. Ogled predmeta prodaje je možen izključno po predhodni najavi, in sicer najkasneje do 1.4.2021 do 15.00 ure.

**12. Obvestilo posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Občine Kidričevo je priloga te objave.

**13. Opozorilo**

Organizator lahko do sklenitve pravnega posla, postopek javnega zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

Številka: 478-1/2021

Datum: 3.3.2021

 Anton LESKOVAR,

 župan Občine Kidričevo